《寓题》
唐代·徐夤

酒壶棋局似闲人，竹笏蓝衫老此身。托客买书重得卷，

爱山移此近为邻。鸣蛩阁上风吹病，落叶庭中月照贫。

见说天池波浪阔，也应涓滴溅穷鳞。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。